ADR Jicaral

Asociación Deportiva y Recreativa Jicaral, også kjent under sponsornavnet Jicaral Secoba, er et costaricansk fotballag som spiller i Primera División de Costa Rica. Det representerer den lille kystbygda Jicaral, som ligger på østkysten av Nicoyahalvøya i kantonen Puntarenas. Klubbens hjemmebane er Estadio de la Asociación Cívica Jicaraleña, som har en kapasitet på 2 500 tilskuere. Draktene er blå og hvite.

ADR Jicaral ble etablert i 1981. Klubben rykka opp til Primera División for første gang i 2019, etter å ha tapt opprykksfinalen begge de to foregående åra.

Eksterne lenker
ADR Jicarals offisielle Facebook-side
ADR Jicaral hos Soccerway

Fotballag i Costa Rica
Fotballag etablert i 1981